Dít kan ons by Nederland leer | Netwerk24
25 reeds dood in Kaapse taxi-geweld
Sluipmoorde wat met die taxi-oorlog in Kaapstad verband hou, het vanjaar reeds die lewe van 25 mense geëis.
Polisie keer voertuig voor, lê beslag op kreefsterte
Die polisie in die Wes-Kaap het die naweek op 4 476 kreefsterte beslag gelê.
Kleinseun het glo eie ouma (79) verkrag
'n Man van Thabong verskyn na verwagting binnekort in die hof nadat hy sy 79-jarige ouma na bewering verkrag het.
Maties sweet vir sege oor Wits
Het Christian Humphries, losskakel van Wits, sy skopstewels ingepak, sou 'n sege oor die Maties hulle Sondagaand beskore gewees het.
Tatjana behaal nóg 'n Afrika-rekord
As Tatjana Schoenmaker se huidige peil enige aanduiding is, gaan sy sonder twyfel op die Tokio-Spele 'n faktor wees om mee rekening te hou.
Tuks-lostrio, heelagter se skopskoen te veel vir NWU
Tuks het hul onoorwonne rekord in vanjaar se Varsitybeker-reeks behou deur die NWU-Arende in hul derde rugbywedstryd met 33-15 te klop.
SAL maak finale aanbod aan Saapa
In 'n finale aanbod aan Saapa probeer die sakeredders vandeesweek keer dat die sakereddingsproses verder "vertraag word" deur die eise van die vakbond, maar die tyd raak min om 'n ooreenkoms te bereik.
Kragskepe se pryse nié vasgestel
Die kragtariewe waarteen Karpowership se drie kragskepe elektrisiteit aan Eskom gaan verkoop, kan in 'n oogwink opskiet van die lae vlak wat voorgehou word.
Dagga: SA 'kan 'n wêreldrol speel'
Die produksie en verspreiding van kannabis moet egter eers gewettig word.
Stryd van 'n vrou wat man geword het
Daar is gevolge wanneer 'n 'transitioner' van plan verander, skryf Inge Kuhne.
Die "Obama van Soweto", wat as DA-leier bykans identiese portrette van homself en Nelson Mandela langs mekaar teen sy kantoormuur opgehang het, is 'n fyngevoelige, onseker man. Nogal anders as Obama of Mandela.
Jan de Lange: Cyril is suinig om sy mag te gebruik
Drie tot vier weke gelede nog het groot politieke ghoeroes op meningsblaaie vertel dat Cyril Ramaphosa besig is om sy "greep" op mag te verloor.
'My Octopus Teacher' wen beste dokkie by Baftas
Die Suid-Afrikaanse dokumentêr My Octopus Teacher is Sondagaand tydens die Bafta-toekennings in Londen as die beste dokumentêr aangewys.
Fees van Mozart in Bfn
Die opskrif "Magiese musiekervaring met Mozart in die tuin" laat geen twyfel dat die Vrystaatse simfonieorkes (FSSO) se eerste uitvoering vanjaar musiek van dié meesterkomponis bied nie.
'Love Island SA' sit 'Boer soek 'n vrou' ore aan
Die omstrede maatsoek-werkliheidsreeks Love Island SA op M-Net, wat veroordeel is vir die swak gehalte van die produksie en gebrek aan diversiteit, was op die ou end baie gewild.
Bolplante tooi Noord-Kaap
In 'n goeie reënjaar verf kandelaarblomme die heuwels by Nieuwoudtville in skakerings van wit, pienk en rooi, skryf Marzahn Botha.
Nico van Gijsen: Loop lig vir die 'ouma-woonstel'
'n Leser wil die week weet oor 'n kind wat die huis wil oorneem en dan vir ma 'n woonstel agter aanbou.
Fanie Enslin: Die man wat 'n boom se hart vind
Onder Fanie Enslin se saag kry elke boomreus 'n kans om sy innerlike skoonheid te vertoon, skryf Antoinette Slabbert.
Dít kan ons by Nederland leer
Deur Leopold Scholtz 10 Mei 2018 00:01
Daar is een tyd in die jaar waarin ek as Suid-Afrikaner jaloers is op die Nederlanders – die week tussen 27 April en 5 Mei.
Op 27 April verjaar koning Willem-Alexander en dan vier die Nederlanders uitbundig fees (Koningsdag). In die omgewing waar ek in die pragtige stadjie Delft woon, hang tientalle landsvlae en die koninklike gesin word tradisioneel êrens in die land onthaal. En oor die hele land is dit kermis.
Op die aand van 4 Mei is die Dodeherdenking. Dan word gedink aan alle Nederlanders wat sedert die uitbreek van die Tweede Wêreldoorlog hul lewe in die oorlog of militêre diens verloor het. Tydens 'n ingehoue plegtigheid op die Dam in Amsterdam, waar die koning ook teenwoordig is, kom die land om agtuur die aand vir twee minute lank tot stilstand. Dan sak 'n diep, eerbiedige stilte oor Nederland neer.
Die volgende dag, 5 Mei, is dit weer fees – Bevrydingsdag. Dan word die beëindiging van die vyf jaar lange nagmerrie van die Duitse besetting (1940-'45) gevier.
Op dié dag word tientalle toesprake, koerantartikels en radio- en televisieprogramme gewy aan die voorreg van vryheid, wat vryheid beteken en hoe dit gekoester moet word.
Moenie 'n fout maak nie: Die Nederlanders is nie 'n eensgesinde nasie nie; hulle is diep verdeeld.
Moenie 'n fout maak nie: Die Nederlanders is nie 'n eensgesinde nasie nie; hulle is diep verdeeld. Ek maak altyd dié grappie: Sit twee Nederlanders bymekaar, en binne 'n uur het jy drie politieke partye en vier kerke.
Met dié dat immigrante meer selfversekerd word, kry die verdeeldheid die laaste jare ook etniese trekke, al moet dié waarneming nie oordryf word nie.
Die steeds feller wordende debat oor Zwarte Piet – Sinterklaas se swart helper – is 'n teken daarvan. Talle swart Nederlanders (meestal afkomstig uit Suriname en die Antille) maak daarteen beswaar dat 'n wit man swart geverf en as ondergeskikte van die wit Sinterklaas voorgestel word.
(Ofskoon bygesê moet word, heelparty swart mense het nie 'n probleem daarmee nie, en talle polities korrekte wit mense juis weer wel.)
'n Linkse wou gedurende die twee minute stilte georganiseerd lawaai maak.
Vanjaar was daar ook 'n effense wanklank met die Dodeherdenking. 'n Linkse wou gedurende die twee minute stilte georganiseerd lawaai maak: Wat van die duisende Indonesiërs wat die Nederlandse weermag in dié land se bevrydingsoorlog (1945-'49) vermoor het?
'n Regter het dié protes vinnig verbied. Tydens die plegtigheid kon 'n enkele kreet uit die skare gehoor word, maar die polisie het die man se tjank onmiddellik afgetrap en hom hardhandig, maar stil verwyder.
Die punt is dat die Nederlanders in dié tyd van die jaar, ondanks alles wat hulle verdeel, juis hul eenheid vier. Dan merk jy tasbaar hoe verknog hulle aan hul land en hul oorkoepelende identiteit is.
Dis dít wat my as Suid-Afrikaner jaloers maak. Want daardie soort eenheid tref jy nie by ons aan nie. Daar was 'n tyd, onmiddellik ná 1994, dat ons in dié rigting beweeg het. Wie sal ooit die ongelooflike samehorigheid vergeet waarmee ons op 27 April van dié jaar saam in die lang toue gestaan het om te gaan stem? Van die welwillendheid en wellewendheid teenoor mekaar?
Helaas, dit was magsbeluste of ideologies besete politici – van Thabo Mbeki tot Jacob Zuma en Julius Malema – wat die eendragtigheid van dié moment min­agtend in die stof vertrap het. Daardie oomblik is verby, en net 'n wonderwerk kan dit laat terugkeer.
Tog, ons is almal in dieselfde bootjie, en ons moet 'n manier vind om met mekaar saam te leef. Die meeste wat ons kan hoop, is om mekaar se andersheid en identiteit te erken en te gun. Maar dan sal sowel die wit as die swart rassiste hul deuntjie moet verander.